Šiluvos herbas

Šiluvos herbas – Šiluvos miestelio heraldinis simbolis.

Aprašas

Mėlyno skydo lauko viduryje pakeltas auksinis spindulys. Jame vaizduojama ant juodo akmens stovinti Švč. Mergelė Marija su kūdikėliu Jėzumi ant rankų. Abiejų kūnas natūralios spalvos. Marijos plaukai rudi, marškiniai raudoni su sidabriniu antsiuvu apačioje, apsiaustas mėlynas. Kūdikėlio plaukai ir marškiniai sidabriniai, nimbas auksinis.

Istorija 

Herbas Lietuvos prezidento dekretu patvirtintas 2002 m. vasario 19 d. Herbo etaloną sukūrė dailininkas Arvydas Každailis.

Šaltiniai 
 Lietuvos heraldika II / Lietuvos heraldikos komisija prie Respublikos Prezidento; (sudarytojas ir parengėjas Edmundas Rimša) Vilnius: Baltos lankos, 2004, ISBN 9955-584-69-6, psl. 189-190.

2002 m. patvirtinti Lietuvos gyvenviečių herbai
Raseinių rajono savivaldybės gyvenviečių herbai
Šiluva